স্টাফ রিপোর্টার ॥ শহরের হরিপুর এলাকার তানভীর স্টোরের সামনে থেকে ৪০ পিছ ইয়াবাসহ শফিক মিয়া নামে এক মাদক ব্যবসায়ীকে গ্রেফতার করেছে হবিগঞ্জ সদর থানা পুলিশ। গতকাল রাত সাড়ে ১০টার দিকে তাকে গ্রেফতার করা হয়। জানা যায়, উমেদনগর এলাকার সাহেব আলীর পুত্র মাদক বিক্রেতা শফিক মিয়া রাতে ওই এলাকায় ইয়াবা বিক্রি করতে যায়। এ সময় গোপন সংবাদের ভিত্তিতে হবিগঞ্জ সদর থানার এসআই কৃষ্ণ মোহন দেবনাথ ও এসআই সানাউল্লাহর নেতৃত্বে একদল পুলিশ ওই এলাকায় অভিযান চালিয়ে তাকে আটক করে। পরে তার দেহ তল্লাশী চালিয়ে ৪০ পিছ ইয়াবা উদ্ধার করা হয়। তার বিরুদ্ধে মাদবদ্রব্য আইনে মামলা দায়ের করা হয়েছে। উল্লেখ, শফিক মিয়া দীর্ঘদিন যাবত ফেরি করে শহরের বিভিন্নস্থানে ইয়াবাসহ নানান মাদকদ্রব্য বিক্রি করে আসছিল।